kalixlouiis/myanmar-wikipedia-corpus huggingface dataset:
အဘယ်ကြောင့်ဆိုသော် ၎င်းသည် ကလေးများတွင် အလွန်ရေပန်းစားလျက် ရှိသည်။
ထို့ပြင် ဖော်ပြလှစ်ပြမှုများသည် လိင်ပိုင်းဆိုင်ရာ အမြတ်ထုတ်မှုများ ဖြစ်လာနိုင်သည့် အတွက် ဖြစ်သည်။
များစွာသော အသုံးပြုသူများသည် လူမျိုးရေးအနိုင်ကျင့်အလွဲသုံးစားပြုလုပ်မှုများကို တစ်တော့ထံသို့ တိုင်ကြားမှုများ ပြုလုပ်ခဲ့ကြသည်။
အချို့သော အသုံးပြုသူများတွင် တစ်တော့အား သုံးစွဲမှုရပ်တန့်ရန် ခက်ခဲမှုပြဿနာများရှိနေသည်ကို တွေ့နိုင်သည်။
၂၀၁၈ ခုနှစ်တွင် Douyin တွင် စွဲလမ်းမှုကို လျှော့ချပေးသည် လုပ်ဆောင်မှု (addiction – reduction feature) ကို ထည့်သွင်းပေးခဲ့သည်။
ထိုလုပ်ဆောင်မှုသည် အသုံးပြုသူအား မိနစ်ကိုးဆယ်တိုင်းတွင် တစ်ကြိမ်အနားယူရန် တိုက်တွန်းထားသည်။
၂၀၁၈ ခုနှစ်နောက်ပိုင်းတွင် ထိုလုပ်ဆောင်ချက်ကို တစ်တော့အပ်တွင်လည်း ထည့်သွင်းပေးခဲ့သည်။
အမေရိကန်နိုင်ငံနှင့် ပတ်သက်သည့် အမျိုးသားရေးလုံခြုံမှုဆိုင်ရာ American think tank Peterson Institute for International Economics သည် ၂၀၁၉ ခုနှစ်၊ ဇန်နဝါရီလတွင် စုံစမ်းမှုတစ်ခု၌ အနောက်နိုင်ငံများ၏ လုံခြုံရေးကို ခြိမ်းခြောက်မှုတစ်ခုအဖြစ် တစ်တော့ကို ဟွာဝေးကဲ့သို့ ပြဿနာတစ်ခုအဖြစ် ဖော်ပြခဲ့သည်။
အပ်ကို စစ်ဘက်ဆိုင်ရာပုဂ္ဂိုလ်များတွင် တွင်ကျယ်စွာ အသုံးပြုနေခြင်းနှင့် တည်နေရာများကို သိနိုင်ခြင်း၊ ရုပ်ပုံများနှင့် မြေမျက်နှာသွင်ပြင်အချက် စသည်တို့ကို မိခင်ကုမ္ပဏီသို့ ပေးပို့နိုင်ခြင်း စသည်တို့ ပါဝင်သည်။
သို့သော် တစ်တော့သည် တရုတ်အစိုးရထံ အချက်အလက်များကို ပေးပို့မျှဝေမည် မဟုတ်ကြောင်းကို ငြင်းဆိုထားသည်။
တစ်တော့၏ မိခင်ကုမ္ပဏီဖြစ်သည့် ဘိုက်ဒန်းစ် သည် “တစ်တော့သည် တရုတ်နိုင်ငံအတွင် မရရှိနိုင်ဘဲ ၎င်း၏ အချက်အလက်များကို တရုတ်နိုင်ငံပြင်ပတွင် သိမ်းဆည်းထားသည်” ဟု Bloomberg ကို ပြောကြားခဲ့သည်။
ဆင်ဆာဖြတ်တောက်ခြင်း ၂၀၁၈ ခုနှစ်၊ ဇူလိုင်လ ၃ ရက်နေ့တွင် တစ်တော့ကို အင်ဒိုနီးရှားနိုင်ငံအစိုးရသည် ကာမရာဂဖြစ်စေခြင်း၊ မသင့်လျော်သည့် အကြောင်းအရာများနှင့် ဆဲရေးတိုင်းထွာခြင်း စသည်တို့ဖြင့် ကြေညာစွပ်စွဲကာ ပိတ်ပင်ခဲ့သည်။
မကြာမီပင် ၂၀၁၈ ခုနှစ်၊ ဇူလိုင်လ ၁၁ ရက်နေ့တွင် ထိုပိတ်ပင်တားမြစ်မှုကို ဖယ်ရှားပေးခဲ့သည်။
၂၀၁၈ ခုနှစ်၊ နိုဝင်ဘာလတွင်ဘင်္ဂလားဒေ့ရှ်အစိုးရသည် တစ်တော့အပ်အား အင်တာနက်ရယူအသုံးပြုခွင့် ပိတ်ပင်ခဲ့သည်။
၂၀၁၈ ခုနှစ်တွင် Douyin ကို တရုတ်မီဒီယာစောင့်ကြည့်လေ့လာသည့်အဖွဲ့အစည်းက အပျိုဖော်အရွယ်ကိုယ်ဝန်ရှိခြင်းကဲ့သို့သော သရုပ်ဖော်ဗီဒီယိုများကဲ့သို့သော ခွင့်မပြုနိုင်သည့်အကြောင်းအရာများကို ပြသမှုအတွက် အပြစ်ပေးခဲ့သည်။
၂၀၁၉ ခုနှစ်၊ ဖေဖော်ဝါရီလတွင် များစွာသော အိန္ဒိယနိုင်ငံရှိ နိုင်ငံရေးသမားများသည် တစ်တော့ကို တားမြစ်ရန် သို့မဟုတ် တင်းကြပ်စွာ ထိန်းသိမ်းရန် ပြောဆိုခဲ့သည်။
ဆိုက်ဘာအနိုင်ကျင့်ခံရမှု၊ လိမ်လည်ဟန်ဆောင်မှုနှင့် လိင်ပိုင်းဆိုင်ရာသရုပ်ဖော်အကြောင်းအရာတို့ ထွက်ပေါ်လာပြီးနောက်တွင် ထိုကဲ့သို့ ပြောကြားခဲ့ခြင်း ဖြစ်သည်။
ထိပ်တန်းအသုံးပြုသူများ အောက်ပါစာရင်းတွင် Douyin တွင် သတင်းရယူသူ အများဆုံးအကောင့် ၁၀ ခုကို ဖော်ပြထားသည်။
Douyin သည် တရုတ်နိုင်ငံတွင် အသုံးပြုသည့် တရုတ်ဗားရှင်းတစ်ခု ဖြစ်ပြီး တရတ်နိုင်ငံတွင် အများဆုံး အသုံးပြုကြသည်။
သတင်းရယူသူ အများဆုံး တစ်တော့အကောင့်များ သတင်းရယူသူ အများဆုံး Douyin အကောင့်များ + Top Douyin users (last updated 21 May 2019)RankUserIDFollowers (millions)Country or region 1Dilraba Dilmurat (迪丽热巴)@27411038054.4 2Chen He (陈赫)@19143344554.0 3Liu Erdou (会说话的刘二豆)@erdou46.2 4Yi Chan (一禅小和尚)@yichan666643.6 5Angelababy (杨颖)@228.22839.6 6Chen Xiang (陈翔六点半)@cxldb00136.2 7Modern Brothers (摩登兄弟)@MD452835.6 8He Jiong (何炅)@he.jiong34.8 9M Brother (M哥)@18562579733.3 10Feng Timo (冯提莫)@Fengtimo121931.4 တရားဝင်ထုတ်ပြန်ခြင်းများ အင်ဒိုနီးရှား၏ ပိတ်ပင်မှု အင်ဒိုနီးရှားသည် ၂၀၁၈ ခုနှစ်၊ ဇူလိုင်လ ၃ ရက်နေ့တွင် တစ်တော့အပ်ကို ယာယီပိတ်ပင်ခဲ့သည်။
ကာမရာဂဖြစ်စေရန်ပြောဆိုမှုအတွက် တရားမဝင်သည့် အကြောင်းအရာများနှင့် ပတ်သက်ပြီး ပိတ်ပင်တားမြစ်ခဲ့ခြင်း ဖြစ်သည်။
အပြုသဘောမဆောင်သည့် အကြောင်းအရာများ၊ အစိုးရနှင့်ဆက်ဆံရေးရုံး ဖွင့်လှစ်ပြီးနောက် အသက်ရွယ်ဆိုင်ရာ ပိတ်ပင်ကန့်သတ်တားမြစ်မှုများ ဆောင်ရွက်ခဲ့ပြီးသည့် တစ်ပတ်ကြာပြီးနောက်တွင် အပ်အား ပိတ်ပင်မှုကို ဖယ်ရှားခဲ့သည်။
Tencent ၏ တရားစွဲဆိုမှု ၂၀၁၈ ခုနှစ်၊ ဧပြီလတွင် Douyin သည် Tencent ကို WeChat ပလက်ဖောင်းပေါ်တွင် မှားယွင်းပြီး ထိခိုက်နစ်နာစေသည့် အချက်အလက်များကို ဖြန့်ဝေသည်ဟု စွပ်စွဲကာ တရားစွဲဆိုခဲ့သည်။
၂၀၁၈ ခုနှစ်၊ ဇွန်လတွင် Tencent သည် Toutiao နှင့် Douyin ကို ဘေဂျင်းတရားရုံးတွင် တရားစွဲဆိုခဲ့သည်။
၁၉၈၂ နှင့် ၈၄ အကြားတွင် အမေရိကန်ပြည်ထောင်စု အနောက်ပိုင်း၌ ဖရန်စစ်စကန်အမိန့်တော်ရ ရိုမန်ကက်သလစ်ဘုန်းတော်ကြီး ၂ ပါး ထူးဆန်းသောအနေအထားဖြင့် ပျောက်ဆုံးသွားကြသည်။
နျူးမက္ကဆီကို ဆန်တာဖေးအရပ်ရှိ Cathedral Basilica of St. Francis မှ ဘုန်းတော်ကြီး ဖာသာ ရနားဒိုလ်ရီဗဲရာ အမည်အသိနေရာတခု၌ အသတ်ခံရပြီး ၃ ရက်အကြာတွင် ၎င်း၏ ရုပ်အလောင်းကို တွေ့ရှိခဲ့သည်။
၁ နှစ်ခွဲအကြာတွင် မွန်တားနားပြည်နယ် ရိုနန်အရပ်ရှိ မြင့်မြတ်သောနှလုံးသား ကက်သလစ်ဘုရားကျောင်းမှ ဖာသာ ဂျွန်ကယ်ရီဂန်သည် ရိုနန်မြို့လယ်ရှိ မုန့်ဖုတ်ဆိုင်သို့ ထွက်ခွာသွားရာမှ ပျောက်ဆုံးသွားသည်။
ရက်အနည်းငယ်ကြာပြီးနောက် သွေးစိုရွှဲနေသောအဝတ်အစားများနှင့် သွေးပေနေသည့်အင်္ကျီချိတ်တခုတို့ကို မွန်တားနားအဝေးပြေးလမ်း အမှတ် ၃၅ ၏ လမ်းနံဘေးတွင် တွေ့ရှိခဲ့ပြီး ကယ်ရီဂန်၏ကားကို ၇ ရက်ကြာမြင့်ပြီးနောက်တွင် ပေါ်လဆန်၌ ရှာဖွေတွေ့ရှိသည်။
အမေရိကန်ဒေါ်လာ ၁၂၀၀ ပါဝင်သော ကယ်ရီဂန်၏ ပိုက်ဆံအိတ်ကို သွေးစွန်းပေနေသော ဂေါ်ပြား ၊ ခေါင်းအုံးစွပ်တို့နှင့်အတူ ကားအတွင်းခန်းထဲ၌ ချန်ထားရစ်ခဲ့သည်။
ကယ်ရီဂန်၏ ရုပ်အလောင်းအကြွင်းအကျန်ကို ရှာဖွေမတွေ့ရပေ။
၎င်းတို့ ၂ ဦးအကြားက သေချာသည့်ဆက်နွယ်မှု ပေါ်ထွက်လာခြင်းမရှိသော်လည်း ရိုမန်ကက်သလစ်ဟယ်လီနာအသင်းတော်သို့ ခန့်အပ်ခြင်းမခံရမီ ကယ်ရီဂန်က နျူးမက္ကဆီကိုနှင့်ဆက်နွယ်မှုရှိခဲ့ရာ ရီဗဲရာနှင့် ကယ်ရီဂန်တို့၏ လူသတ်မှုများအား ချိတ်ဆက်မှုများရှိခဲ့သည်။
အခင်းဖြစ်ပွားရာနေရာများအသီးသီးမှလည်း နောက်ပ်တိုး တိုက်ဆိုင်မှုများအား ဖော်ထုတ်ခဲ့သည်။
၁၉၈၈ မှတ်တမ်းတင်စီးရီးတွဲ မဖြေရှင်းရသေးသောထူးဆန်းမှုများ တွင် ၎င်းတို့၏အမှုများအား ကောက်ကြောင်းဖော်ခဲ့သည်။
ယင်းထုတ်လွှင့်မှုအတွင်း ကယ်ရီဂန်မှာ လိင်စော်ကားမှုစွပ်စွဲချက်များစွာအတွက် စဉ်းစားခံရသူဖြစ်ကြောင်းပေါ်ထွက်လာသည်။
ကယ်ရီဂန်ပါဝင်သော အရွယ်မရောက်သေးသူများအား လိင်စော်ကားမှုတွင် ပါဝင်ပတ်သက်သည့် သာသနာ့ဝန်ထမ်းစာရင်း တခုကို ၂၀၁၅ တွင် ဟယ်လီနာအသင်းတော်က ထုတ်ပြန်ခဲ့သည်။
အဓိကသက်ဆိုင်သူများ ဖာသာ ရနားဒိုလ် ရီဗဲရာ left|thumb|Fr. Reynaldo Rivera served as priest of the Cathedral Basilica of St. Francis သိက္ခာတော်ရ ဘုန်းတော်ကြီး ရနားဒိုလ် ဂျွန် ရီဗဲရာ (၁၉၂၄ အောက်တိုဘာ ၂၉ တွင် မွေးဖွား) သည် နျူးမက္ကဆီကို ၊ ဆန်တာဖေးရှိ Cathedral Basilica of St. Francis တွင် အမှုတော်ထမ်းနေသော ဖရန်စစ်စကန် အမိန့်တော်ရ ကက်သလစ်ဘုန်းတော်ကြီးတပါးဖြစ်သည်။
၁၉၈၂ ခုနှစ် ဩဂုတ် ၅ ရက်နေ့ ညခင်း၌ မိုက်ကယ်ကာမယ်လိုဟုဆိုသည့် အမျိုးသားတဦးက သင်းအုပ်ဆရာနေအိမ်သို့ဖုန်းဆက်လာပြီး သူ၏အဘိုးဖြစ်သူမှာ ဝါလ်ဒိုရှိ နားနေစခန်းတခုအနီးတွင် သေခါနီးဆဲဆဲဖြစ်နေရာ သူ၏သုဂတိကောင်းစေရန်ဆုတောင်းပေးမှု တောင်းဆိုကြောင်း ပြောခဲ့သည်။
ဖုန်းဖြေခဲ့သည့် ဖာသာ ပက်ထရစ်ဂျရတ်က သူ၏အမြင်အာရုံမှုံဝါးနေသည့်အတွက် ကားမောင်းရန် ဘေးမကင်းကြောင်းနှင့် မကြာမီပြန်ခေါ်ပါမည်ဟု အကြောင်းပြန်ကြားလိုက်သည်။
ရီဗဲရာက ဒုတိယဖုန်းကို လက်ခံဖြေကြားရာတွင် အဆိုပါအမျိုးသားအား တွေ့ဆုံပြီး ၎င်း၏ အဘိုး နောက်ဆုံးခရီးအတွက်ဆုတောင်းပေးမှု ဆောင်ရွက်ပေးရန် သဘောတူလိုက်သည်။
အပြာရောင် ပစ်ကပ်ကား အတွင်း၌ စောင့်ဆိုင်းနေမည်ဖြစ်ကြောင်း ဖုန်းခေါ်သူက ပြောခဲ့သည်။
ရက်ပေါင်းများစွာလွန်ပြီးနောက် နားနေမှတ်တိုင်မှ မိုင်ပေါင်းများစွာအကွာ ပြည်နယ်ချင်းဆက်လမ်း အမှတ် ၂၅ ပေါ်ရှိ ဝါလ်ဒိုအထွက်အနီး ရွှံ့ထူသောကွင်းပြင်တွင်း၌ ရီဗဲရာ၏ ရုပ်အလောင်းကို ပုံလျက်သားတွေ့ရသည်။
ဝမ်းဗိုက်တွင်း သေနတ်တချက် ပစ်သွင်းခံရပြီး ၊ ကုတ်အင်္ကျီချိတ်ဖြစ်ဖွယ်ရာရှိသော ဝိုင်ယာကြိုးဖြင့် လည်ညှစ်ခံထားရသည်။
သူ၏ ၁၉၇၄ ထုတ် အညိုရောင် ရှက်ဗရ်လေးမာလီဘူးကားကို ဂရန့်စ်အနီး ပြည်နယ်ချင်းဆက်လမ်း အမှတ် ၄၀ ပေါ်ရှိ နားနေစခန်းတခုတွင် ရပ်ထားသည်ကို တွေ့ရပြီး ဓာတ်ဆီတိုင်ကီတွင် ပြောင်သလင်းခါလျက်ရှိသည်။
သုဂတိကောင်းစေရန် ဆုတောင်းပေးသည့်ပစ္စည်းပစ္စယများ မတွေ့ရပေ။
စုံစမ်းစစ်ဆေးရေး ဖက်ဒရယ်ဗျူရို (အက်ဖ်ဘီအိုင်) က အမှုစစ်ဆေးရာတွင် ကြားဝင်ဆောင်ရွက်ခဲ့ပြီး ရီဗဲရာ၏ သေဆုံးမှုအတွက် တာဝန်ရှိသူ(များ)၏ အဇ္ဈတ္တကောက်ကြောင်းကို ထုတ်ပြန်ခဲ့သည်။
ရီဗဲရာအား သတ်မှု၏ စေ့ဆော်မှုအရင်းခံမှာ လက်စားချေခြင်းဖြစ်သည်ဟု မှုခင်းဆေးပညာ စိတ်ပညာရှင်က ဆုံးဖြတ်သည်။
မကြာမီက ခံဝန်ဖြင့်လွတ်လာသူတဦးကို သံသယတရားခံအဖြစ် တရားဥပဒေစိုးမိုးရေးအဖွဲ့က ခေတ္တစဉ်းစားခဲ့ကြသေးသော်လည်း ထိုသူ၏အလီဘိုင်‌ကြောင့်သာမက ရီဗဲရာ၏ကားပေါ်မှတွေ့ရှိရသော အမည်မသိလက်ဗွေပုံစံ နှင့် ထိုသူ၏လက်ဗွေရာကိုက်ညီမှုမရှိသောကြောင့် စာရင်းမှဖယ်ထုတ်လိုက်သည်။
ဆန်တာဖေးနယ်ခံတဦးဖြစ်ပြီး နောက်ပိုင်းတွင် နျူးယော့ခ်သို့ပြောင်းရွှေ့သွားသော အမည်မဖော်သူ တဦးကိုလည်း သံသယတရားခံ အဖြစ် စဉ်းစားခဲ့သည်။
ဖာသာ ဂျွန်ကယ်ရီဂန် right|thumb|Bloodied clothing belonging to Kerrigan was found along the south shore of Flathead Lake သိက္ခာတော်ရ ဘုန်းတော်ကြီး ဂျွန်ပက်ထရစ် ကယ်ရီဂန် (၁၉၂၆ ဇန်နဝါရီ ၂၀ မွေး)သည် ၁၉၈၄ ဇူလိုင်၁၈၌ ရိုနန်ရှိ မြင့်မြတ်သောနှလုံးသား ကက်သလစ်ဘုရားကျောင်းသို့ ပြောင်းရွှေ့ခြင်းမခံရမီက မွန်တားနားပြည်နယ် ပလိန်းအရပ်၌ ဘုန်းတော်ကြီးအဖြစ် တာဝန်ထမ်းခဲ့သည်။
ဘုရားကျောင်းသို့ ကယ်ရီဂန်ရောက်ရှိကာ ရာထူးခန့်အပ်အပြီး ၂ ရက်အကြာ ဇူလိုင် ၂၀ ညခင်းတွင် ရိုနန်မြို့လယ်ရှိ မုန့်ဖုတ်ဆိုင်သို့ သွားရောက်ခဲ့ပြီး ထိုအချိန်က သူ့အားနောက်ဆုံးတွေ့ရှိခဲ့ရခြင်းဖြစ်သည်။
ဇူလိုင် ၂၁ ရက် နံနက် ၆ နာရီခွဲ စုရုံးစားသောက်ပွဲသို့သတင်းပို့ရန်ပျက်ကွက်ခဲ့ရာမှ ဇူလိုင် ၂၃ ရက်နေ့တွင် လူပျောက်တိုင်ကြားရသည်။
ဇူလိုင် ၂၉ ၌ သွေးစိုရွှဲနေသောအဝတ်အစားများနှင့် သွေးပေနေသည့်အင်္ကျီချိတ်တခုတို့ကို ပေါ်လ်ဆန်အနီး Flathead Lake ကမ်းရိုးတန်းပေါ်ရှိ မွန်တားနားအဝေးပြေးလမ်း အမှတ် ၃၅ ၏ လမ်းနံဘေးတွင် တွေ့ရှိခဲ့ရာ ရိုနန်မှ ၅ မိုင် (၈ ကီလိုမီတာ) ခန့် အကွာတွင် ဖြစ်သည်။
မိုင်များစွာအကွာတွင် စွန့်ပစ်ထားသော ရှက်ဗရ်လေးမာလီဘူးအမျိုးအစား အညိုရောင်ကားပင်ဖြစ်သည့် ကယ်ရီဂန်၏ မော်တော်ယာဉ်ကို ဇူလိုင် ၃၀ ၌ တွေ့ရှိခဲ့သည်။
အမေရိကန်ဒေါ်လာ ၁၂၀၀ ပါဝင်သော ကယ်ရီဂန်၏ ပိုက်ဆံအိတ်ကို သွေးစွန်းပေနေသော ဂေါ်ပြား ၊ ခေါင်းအုံးစွပ်တို့နှင့်အတူ ကားအတွင်းခန်းမှ တွေ့ရသည်။
ကယ်ရီဂန်၏ ရုပ်အလောင်းအကြွင်းအကျန်ကို ရှာဖွေမတွေ့ရသော်လည်း အသတ်ခံရပြီး ဖြစ်ကြောင်း ယုံကြည်ဖွယ်ရှိသည်။
စုံစမ်းစစ်ဆေးမှု ကယ်ရီဂန်ပျောက်ဆုံးသွားသည့်နောက် ရီဗဲရာအမှုနှင့် ဆင်တူမှုများရှိသည့်အတွက် နျူးမက္ကဆီကို တရားဥပဒေစိုးမိုးရေးအဖွဲ့ကို အကြောင်းကြားခဲ့သည်။
သားကောင်များအကြားက ဆင်တူမှုများတွင် ၎င်းတို့၏ ပုံစံတူမော်တော်ယာဉ်များသာမက အသတ်ခံရပုံခြင်း (သို့မဟုတ် အသတ်ခံရသည်ဟု ယုံကြည်ရ) တူညီမှုများပါဝင်သည်။
အမှု ၂ ခုလုံးတွင် ၎င်းတို့၏ကားများကို လူသတ်မှုဖြစ်ရာနေရာမှ အဝေးသို့ မောင်းယူသွားခြင်း ၊ ကုတ်အင်္ကျီချိတ်များ အသုံးပြုခြင်း အထောက်အထားများရှိခဲ့သည်။
ရီဗဲရာ၏ အလောင်းအားခွဲစိတ်စစ်ဆေးမှုအရ ကုတ်အင်္ကျီချိတ်ဖြစ်ဖွယ်ရှိသော သံကြိုးဖြင့် လည်ညှစ်ခံခဲ့ပုံရပြီး ကယ်ရီဂန်ပျောက်ဆုံးမှုတွင်လည်း သူ၏အဝတ်အစားများနှင့်အတူ လိမ်ယှက်ကောက်ကွေးနေပြီး သွေးစွန်းနေသောကုတ်အင်္ကျီချိတ်တခုကို တွေ့ရှိခဲ့ရသည်။
ဖရန်စစ်စကန်အမိန့်တော်ရအသင်း နှင့် သက်ဆိုင်သော ဘုန်းတော်ကြီးများဖြစ်နေကြခြင်းနှင့် သူတို့၏ သေဆုံး/ပျောက်ဆုံးမှုဖြစ်ချိန်တွင် အသက် ၅၈ နှစ်နီးပါးရှိနေကြခြင်း ဖြစ်သည်။
ကယ်ရီဂန်နှင့် ရီဗဲရာအကြားက နောက်ထပ်ဆက်နွယ်မှုများကို ဖော်ထုတ်ရန် တရားဥပဒေစိုးမိုးရေးအဖွဲ့က ကြိုးပမ်းခဲ့ကြပြီး မွန်တားနာရှိ ဟယ်လီနာအသင်းတော်၌ ခန့်အပ်ခြင်းမခံရမီ ၁၉၈၃ တွင် နျူးမက္ကဆီကို ၊ Jemez Springs ၊ the Servants of the Paraclete ဝတ်ပြုကျောင်းတွင် ကယ်ရီဂန် နေခဲ့ဖူးကြောင်း အတည်ပြုဆုံးဖြတ်သည်။
အဆိုပါ ဝတ်ပြုကျောင်းကို မူးယစ်ဆေးသုံးစွဲမှု ၊ စိတ်ဓာတ်ကျဆင်းမှု နှင့် လိင်မတော်မလျော်ပြုမှုစသည့် ပုဂ္ဂိုလ်ရေးပြဿနာများ ကြုံတွေ့နေသည့် သာသနာ့ဝန်ထမ်းများအတွက် နားခိုရာအဖြစ် အသုံးပြုသည်။
ထိုနေရာတွင် ကယ်ရီဂန် ၁ နှစ်နီးပါးခန့် နေသွားခဲ့သည်ဟု အသင်းတော်က ဝန်ခံသော်လည်း အကြောင်းရင်းကိုမူ ထုတ်ဖော်ပြောကြားခြင်းမရှိပေ။
ကယ်ရီဂန်နှင့် ရီဗဲရာတို့ လူချင်းသိကျွမ်းကြောင်း သက်သေအထောက်အထားများ ထွက်ပေါ်လာခြင်းမရှိပေ။
သူ၏ "ဝမ်းတွင်းပါအသိ" အရ အမှု ၂ ခု ဆက်စပ်နေပြီး “ဘုန်းတော်ကြီးများနှင့် စိတ်ပိုင်းဆိုင်ရာပြဿနာရှိသော ရေစုန်မျော/ခြေဦးတည့်ရာသွားနေသူတဦး” က ကျူးလွန်ဖွယ်ရှိကြောင်း ဆန်တာဖေးမှ ရဲအရာရှိ ဗိုလ် Gilbert Ulibarri က ၁၉၈၄ နိုဝင်ဘာတွင် ပြောသည်။
မှုခင်း ၂ ခုမှာ အပြိုင်တိုက်ဆိုင်မှုရှိသော်လည်း ရီဗဲရာ လူသတ်မှုနှင့် ကယ်ရီဂန်ပျောက်ဆုံးမှုအကြား “မည်သည့်ဆက်စပ်မှုမျှမရှိ” ဟု ၁၉၉၂ တွင် နျူးမက္ကဆီကိုပြည်နယ်ရဲတပ်ဖွဲ့ စုံထောက် Eric Lucero က အတိုက်အခံပြောကြားသည်။
ကယ်ရီဂန် ပျောက်ဆုံးပြီး ၂ ရက်အကြာတွင် အသက် ၃၁ နှစ်အရွယ် ကျောင်းဆရာ ကားတစ်စ်ဟိုလ်မန်းသည် Missoula မှ ပျောက်ဆုံးသွားပြီး ကယ်ရီဂန်အားတွေ့ရှိသည့်နေရာမှ မိုင် ၄၀ (၆၄ ကီလိုမီတာ) ခန့် အကွာတွင် ၎င်း၏ကားကို စွန့်ပစ်ထားသည်အား တွေ့ရသည်။
ပျောက်ဆုံးမှု ၂ ခုအကြား ဆက်နွယ်မှုအထောက်အထားမတွေ့ရသော်လည်း အချိန်နှင့်နေရာ နီးစပ်မှုကြောင့် အမှုများအကြား အချိတ်အဆက်ရှိနိင်ကြောင်း ဟိုလ်မန်း၏အကိုဖြစ်သူက လူသိရှင်ကြားပြောခဲ့သည်။
၂၀၁၉ အထိ ဟိုလ်မန်း မည်သည့်နေရာရောက်ရှိနေသည်ကို မသိရပေ။
၂၀၁၅ တွင် အဖွဲ့ ၂ ဖွဲ့က ဟယ်လီနာအသင်းတော်အား လိင်ပိုင်းဆိုင်ရာစော်ကားမှုအတွက် ၂၀၁၁ အတန်းကိုယ်စားပြု တရားစွဲဆိုမှုပြုခဲ့ပြီးနောက် အရွယ်မရောက်သေးသူများအပေါ်လိင်ပိုင်းဆိုင်ရာစော်ကားမှုနှင့် သံသယဖြစ်ခံရခြင်း သို့မဟုတ် ပတ်သတ်နေသည့် သာသနာ့ဝန်ထမ်း ၈၀ စာရင်းကို အသင်းတော်က ထုတ်ပြန်ခဲ့သည်။
ဘုန်းတော်ကြီး နှင့် သီလရှင်အများစု ပါဝင်သော ထိုစာရင်းတွင် ကယ်ရီဂန်လည်း တဦးအပါအဝင်ဖြစ်သည်။
အုံးပြန့် မိုင် (အုံးပြန့် ဟုလည်း ခေါ်) သည် မြန်မာနယ်စပ်နှင့် ၁၂ ကီလိုမီတာအကွာ ထိုင်းနိုင်ငံအတွင်းရှိ ဒုက္ခသည်စခန်း ဖြစ်သည်။
၇၉ ဟက်တာ ကျယ်ပြီး တာ့ (ตาก) ပြည်နယ်အတွင်းရှိ ဖုတ်ဖ (พบพระ) ခရိုင်၊ ခီရီရပ် (คีรีราษฎร์) ခရိုင်ခွဲ၌ တည်ထားသည်။
၂၀၁၄ ဇွန်လတွင် လူဦးရေ ၁၂၉၀၀ ရှိပြီး အများစုမှာ စစ်ဘေးရှောင် ကရင်များ ဖြစ်သည်။
စခန်းအခြေအနေ ရေ၊ မီး၊ နှင့် ဖုန်းလိုင်း၊ အင်တာနက်လိုင်းများ ရနိုင်သည်။
၂၀၁၂ ခုတွင် မီးလောင်ရာ စခန်း၏ သုံးပုံတစ်ပုံ မီးသင့်သည်။
အိမ်ခြေ ၁၀၀၀ ခန့်၊ ဗလီ ၃ လုံးနှင့် ကလေးထိန်းကျောင်း ၂ ကျောင်း ပျက်စီးသွားသည်။
စခန်း မြေမျက်နှာသွင်ပြင် တောင်နှစ်ခုကြားတွင် ဆောက်ထားခြင်း ဖြစ်သည်။
ကနဦးက သစ်ပင်အနည်းငယ်ရှိသော တောဖြစ်သည်။
ပင်လယ်ရေမျက်နှာပြင်အထက် မီတာ ၁၂၀၀ တွင် ရှိသည်။
မိုးကာလတွင် ရွှံ့ထူပြီး ဘေးရှိ တောင်နံရံများ ပြိုတတ်သည်။
"Umpiem Mai Refugee Camp." CCSDPT. N.p., n.d. Web. 06 May 2016. နွေအခါ၌ ရေအခက်အခဲ ရှိသည်။
အချို့အခါများတွင် ရေအတွက် ခိုက်ရန်ဖြစ်ရသည်။
ပတ်ဝန်းကျင်မှာ သာယာသည်။
ထိုင်းနိုင်ငံ၏ အကြီးဆုံးရေတံခွန်ဖြစ်သော တီလောဆု ရေတံခွန်မှာ စခန်းအနီးတွင်ပင် ဖြစ်သည်။
ရေတံခွန်အမြင့် မီတာ ၂၀၀-၃၀၀ ခန့် ရှိပြီး အကျယ်မှာ ၄၀၀-၅၀၀ ခန့် ဖြစ်သည်။
"Umphang Hill Adventure - Thee Lor Sue Waterfall Is Biggest in Thailand and No.6 of the World." Umphang Hill Adventure. N.p., n.d. Web. 06 May 2016. ဒီဇင်ဘာမှ ဧပြီအတွင်း ရေတံခွန် ဖွင့်သည်။
စခန်းဖွဲ့စည်းပုံ နှစ်ပိုင်းခွဲထားပြီး ဇုန်(က) နှင့် ဇုန်(ခ) ဟူ၍ ရှိသည်။
ဇုန်တစ်ခုစီ၌ အပိုင်းနံပါတ်၊ အိမ်နံပါတ်များ ထားသည်။
ခန်းမကျယ်၌ လှောင်ထားသော ရိက္ခာတို့ကို လစဉ် ထုတ်ပေးသည်။
ထိုရိက္ခာတို့ကို ထိုင်း-ဗမာနယ်စပ် အကျိုးတူအဖွဲ့ (Thai-Burma Border Consortium) က ထောက်ပံ့ခြင်း ဖြစ်သည်။
ပုံမှန်ရိက္ခာစာရင်းတွင် ဆန်၊ ကျောက်မီးသွေး၊ စားဆီ၊ ပဲဝါခြမ်းနှင့် ဂျုံတို့ ပါသည်။
"Umpium Mai Refugee Camp - Room to Grow Foundation. Umpium Mai Refugee Camp - Room to Grow Foundation. Web. 02 May 2016. မိသားစုအရွယ်အလိုက် ထုတ်ပေးခြင်း ဖြစ်သည်။
ထင်ရှားပုဂ္ဂိုလ်များ ခလော ဟေး (lang-th| เกลอร์ เฮห์) - ကရင်တိုင်းရင်းသား၊ ဗြိတိန်နိုင်ငံသားအဖြစ် ၂၀၀၆ ခုတွင် ရသည်။
ရှက်ဖီးယူနိုက်တက်တွင် တောင်ပံကစားသမား ဖြစ်လာသည်။
ယခု လစ်သူယေးနီးယားရှိ ဘောလုံးကလပ် ဂျိုနာဗာတွင် ကစားနေသည်။
.au သည် ဩစတြေးလျနိုင်ငံ အတွက် အင်တာနက် နိုင်ငံကုဒ် ထိပ်ဆုံးအဆင့် ဒိုမိန်း ဖြစ်သည်။
ယင်းကို ၁၉၈၆ ခုနှစ် မတ်လ ၅ ရက်နေ့တွင် စတင်ဖန်တီးခဲ့သည်။
ခယေားအိခုခန်ဂျိ (教育漢字, ပညာရေးခန်ဂျိ) ကို ဂခုနင်းဘဲဆွတ်ခန်ဂျိဟိုင်းတိုးဟယေား (学年別漢字配当表, ပညာသင်နှစ်အလိုက်ခန်ဂျိစာရင်း) ဟုလည်း သိကြသည်။
စုစုပေါင်းခန်ဂျိအလုံးရေ ၁၀၀၆ လုံးဖြစ်ပြီး ဂျပန်နိုင်ငံပညာရေးဝန်ကြီးဌာနမှ စီမံခန့်ခွဲထားခြင်း ဖြစ်သည်။
ဂျပန်နိုင်ငံရှိ မူလတန်းကျောင်းများတွင် ကလေးငယ်များသည် နှစ်တစ်နှစ်ချင်းဆီအလိုက် ဆိုင်ရာခန်ဂျိများကို လေ့လာသင်ယူကြရသည်။
ဤခန်ဂျိသင်ကြားလေ့လာမှုပုံစံသည် ဂျပန်နိုင်ငံရှိ ကလေးများအတွက် စီစဉ်ထားခြင်း ဖြစ်သေည်လည်း ဂျပန်ဘာသာစကားကို အသုံးပြုမှုမရှိသည့် လေ့လာသူများအတွက် လေ့လာမှုအစီအစဉ်အဖြစ် အသုံးပြုနိုင်သည်။
thumb|ကီရာလာ၌ တွေ့ရသော အာပုံ အာပုံ () သည် အိန္ဒိယတောင်ပိုင်းလာ အိုးကပ်မုန့် ဖြစ်သည်။
အိန္ဒိယတိုက်ငယ်တခုလုံးတွင် မြင်ရပြီး သီရိလင်္ကာမှ စသည်ဟု ယုံကြည်ရသော အထောက်အထားများ ရှိသည်။
သီရိလင်္ကာ၊ အိန္ဒိယနိုင်ငံရှိ ကီရာလာနှင့် တမီးနာဒူ ပြည်နယ်တို့တွင် မနက်စာ (သို့) ညစာအဖြစ် အစားများသည်။
၂ဝ၁၉ခုနှစ် တိုင်းဒေသကြီးနှင့်ပြည်နယ် U-17 ဘောလုံး (အမျိုးသား)ပြိုင်ပွဲဖွင့်ပွဲ အခမ်းအနား ကိုစက်တင်ဘာ(၂)ရက်ညနေ(၃)နာရီအချိန်တွင် ဝဏ္ဏသိဒ္ဓိအားကစားကွင်းတွင် ကျင်းပပြုလုပ်ရာ မြန်မာနိုင်ငံအိုလံပစ်ကော်မတီ ဒုတိယဥက္ကဋ္ဌ၊ ကျန်းမာရေးနှင့်အားကစားဝန်ကြီးဌာန ဒုတိယဝန်ကြီး ဒေါက်တာမြလေးစိန်၊ မြန်မာနိုင်ငံအိုလံပစ်ကော်မတီ အထွေထွေအတွင်းရေးမှူး၊ အားကစားနှင့်ကာယပညာဦးစီးဌာန ညွှန်ကြား ရေးမှူးချုပ် ဦးမျိုးလှိုင်၊ အမျိုးသားလွှတ်တော်၊ ကျန်းမာရေး၊ အားကစားနှင့်ယဉ်ကျေးမှုဆိုင်ရာကော်မတီ ဥက္ကဋ္ဌ ဒေါက်တာဇော်လင်းထွဋ်နှင့် အဖွဲ့ဝင်များ၊ ကျန်းမာရေး နှင့်အားကစားဝန် ကြီးဌာန ဒုတိယအမြဲတမ်းအတွင်းဝန် ဦးမြသန်းထိုက်၊ အားကစားနှင့်ကာယပညာဦးစီး ဌာနမှ ဒုတိယညွှန်ကြားရေးမှူးချုပ်များ ဖြစ်ကြသော ဦးထွန်းမြင့်ဦး၊ဦးကျော်ဆန်း၊ဦးကျော်ဦး အားကစား နှင့်ကာယပညာဦးစီးဌာန ညွှန်ကြားရေးမှူးများနှင့် တာဝန်ရှိသူများ၊ မြန်မာနိုင်ငံဘောလုံးအဖွဲ့ချုပ်မှ တာဝန်ရှိသူများ၊ ပြိုင်ပွဲဝင်အသင်းများမှအုပ်ချုပ် သူ/နည်းပြများနှင့် ပြိုင်ပွဲဝင်အားကစားသမားများ တက်ရောက်ခဲ့ကြသည်။
အစီအစဉ်အရ မြန်မာနိုင်ငံအိုလံပစ်ကော်မတီ အထွေထွေအတွင်းရေးမှူး၊ အားကစားနှင့်ကာယ ပညာဦးစီးဌာန ညွှန်ကြားရေးမှူးချုပ် ဦးမျိုးလှိုင်မှ အဖွင့်အမှာစကားပြောကြားရာတွင် မြန်မာ့ဘောလုံး အားကစားတိုးတက်မြင့်မားရေးကို အထောက်အ ကူပြုစေရန် တိုင်းဒေသကြီးနှင့်ပြည်နယ် အသီးသီးမှ ထူးချွန်ထက်မြက် သည့် လူငယ်သွေးသစ်ဘောလုံးအားကစားသမားများ ပေါ်ထွက်လာေ စရေးတို့ကို အဓိက ရည်ရွယ်ပြီး သက်တမ်းအလိုက် အားက စားပြိုင်ပွဲများကို ကျင်းပပေးခြင်းဖြစ်ပါကြောင်း၊ ပြိုင်ပွဲရဲ့ ရည်မှန်း ချက်နှင့် အနှစ်သာရများ အကောင်အ ထည်ပေါ်လာအောင် စီမံအုပ်ချုပ်သူများနှင့် တာ ဝန်ရှိသူများက လည်း ဘက်လိုက်မှု ကင်းရှင်ပြီး တရားမျှတမှန်ကန်စွာ ဆုံးဖြတ်ဆောင်ရွက် သွားကြစေ လိုကြောင်း၊ ပြိုင်ပွဲ ဝင်အားကစားသမားများအနေဖြင့် အားကစားသမားစိတ်ဓာတ်အပြည့် အဝဖြင့် သန့်သန့်ရှင်းရှင်း ယှဉ်ပြိုင် ကစားကြစေ လိုကြောင်း ပြောကြားခဲ့ပြီး ၂ဝ၁၉ခုနှစ် တိုင်းဒေသကြီးနှင့်ပြည်နယ် U-17 ဘောလုံး (အမျိုး သား)ပြိုင်ပွဲကို ဖွင့်လှစ်ပေးခဲ့သည်။
ယင်းနောက် မြန်မာနိုင်ငံအိုလံပစ်ကော်မတီ အထွေထွေအတွင်းရေးမှူး၊ အားကစားနှင့်ကာယ ပညာဦးစီးဌာန ညွှန်ကြားရေးမှူးချုပ် ဦးမျိုးလှိုင်နှင့်တာဝန်ရှိသူများ၊ အမျိုးသားလွှတ်တော်၊ ကျန်းမာရေး၊ အားကစားနှင့်ယဉ်ကျေးမှုဆိုင်ရာကော်မတီ ဥက္ကဋ္ဌ ဒေါက်တာဇော်လင်းထွဋ်နှင့် အဖွဲ့ဝင်များမှ တိုင်းဒေ သကြီးနှင့်ပြည်နယ် U-17 ဘောလုံး(အမျိုးသား)ပြိုင်ပွဲဝင်အားကစား သမားများအား ရင်းရင်းနှီးနှီး လိုက်လံနှုတ်ဆက်ခဲ့ကြပြီး ဖွင့်ပွဲအခမ်းအနားကို ရုပ်သိမ်းခဲ့သည်။
အဆိုပါ ၂ဝ၁၉ခုနှစ်တိုင်းဒေသကြီးနှင့်ပြည်နယ် U-17ဘောလုံး (အမျိုးသား)ပြိုင်ပွဲကို ပြည်နယ် နှင့်တိုင်းဒေသကြီးအသီးသီးမှပြိုင်ပွဲဝင် အသင်း (၁၅)သင်း၊ ပြိုင်ပွဲဝင်အားကစားသမားဦးရေ စုစုပေါင်း (၂၆၅)ဦးဖြင့် ပါဝင်ယှဉ်ပြိုင်ကစားလျက်ရှိပြီး အဆိုပါပြိုင်ပွဲအား (၂.၉.၂ဝ၁၉) ရက်နေ့မှ (၁၆.၉.၂ဝ၁၉) ရက်နေ့အထိ ဝဏ္ဏသိဒ္ဓိအားကစားလေ့ကျင့်ရေးကွင်း (၁)နှင့် (၃) တို့တွင် နေ့စဉ်နံနက်(၇)နာရီနှင့် ညနေ(၃) နာရီခွဲ အချိန်တို့တွင် ယှဉ်ပြိုင်ကစားကြမည်ဖြစ်ပြီး ဘောလုံးအားကစားနည်း ကိုစိတ်ပါဝင်စားသော မိဘ ပြည်သူများအနေဖြင့် အခမဲ့လာရောက်ကြည့်ရှုနိုင်ပါကြောင်း သတင်းရရှိပါသည်။
ပွဲစဉ်များ အုပ်စု က အသင်းပွဲနိုင်သရေရှုံးရဂိုးပေးဂိုးဂိုးကွာရမှတ်၃၂၁၀၈၃+၅၇၃၂၀၁၆၄+၂၆၃၁၁၁၉၇+၂၄၃၀၀၃၃၁၂−၉၀ အုပ်စု ခ အသင်းပွဲနိုင်သရေရှုံးရဂိုးပေးဂိုးဂိုးကွာရမှတ်၃၁၂၀၃၀+၃၅၃၁၂၀၃၂+၁၅၃၀၂၁၂၃-၁၂၃၀၂၁၄၇−၃၂ အုပ်စု ဂ အသင်းပွဲနိုင်သရေရှုံးရဂိုးပေးဂိုးဂိုးကွာရမှတ်၃၃၀၀၁၃၁+၁၂၉၃၂၀၁၉၁၀-၁၆၃၁၀၂၇၉-၂၃၃၀၀၃၄၁၃−၉၀ အုပ်စု ဃ အသင်းပွဲနိုင်သရေရှုံးရဂိုးပေးဂိုးဂိုးကွာရမှတ်၂၁၀၁၆၃+၃၃၂၁၀၁၂၃-၁၃၂၁၀၁၃၅-၂၃ ကွာတား - ဖိုင်နယ် ဆီမီး - ဖိုင်နယ် တတိယနေရာလုပွဲ ဗိုလ်လုပွဲ အကောင်းဆုံးကစားသမားဆုများ ဂိုးသမားနောက်တန်းအလယ်တန်းရှေ့တန်းအကောင်းဆုံးဆု ပြိုင်ပွဲအပြီး ဆုပေးပွဲအခမ်းအနားကို ဆက်လက်ကျင်းပပြုလုပ်ရာ အကောင်းဆုံးဂိုးသမားဆုရရှိသောကျောနံပါတ်(၁)စိုးထက်ဝင်း(ဧရာဝတီ)နှင့် အကောင်းဆုံးနောက်တန်း အားကစားသမားဆု ရရှိ သော ကျောနံပါတ်(၃)ကျော်သီဟဇော်(ရန်ကုန်)တို့အားအမျိုးသားလွှတ် တော်၊ကျန်းမာရေး၊အားကစားနှင့်ယဉ်ကျေးမှုဆိုင်ရာကော်မတီအဖွဲ့ ဝင် ဒေါက် တာကျော်ငွေမှ လည်းကောင်း၊ အကောင်းဆုံး အလယ် တန်းအားကစားသမားဆုရရှိသောကျောနံပါတ်(၇)တာရာဝင်းထက် (မန္တလေး)နှင့် အကောင်းဆုံးရှေ့ တန်းအားကစားသမားဆုရရှိသော ကျောနံပါတ်(၁ဝ)ဝေဖြိုးကိုကို(မန္တလေး)တို့အားအမျိုးသားလွှတ် တော်၊ကျန်းမာရေး၊အားကစားနှင့်ယဉ်ကျေးမှုဆိုင်ရာကော်မတီအဖွဲ့ ဝင် ဦးဝင်းမောင်မှလည်းကောင်း၊ပွဲစဉ်တစ်လျှောက် အကောင်းဆုံး အားကစားသမား ဆုရရှိသော ကျောနံပါတ်(၉) သိန်းဇော်သီဟ (ရန်ကုန်)အားအားကစားနှင့်ကာယပညာဦးစီးဌာနဒုတိယညွှန်ကြား ရေးမှူးချုပ် ဦးထွန်းမြင့်ဦးမှ လည်းကောင်း၊တတိယဆုရရှိသွားသော ဧရာဝတီတိုင်းဒေသကြီးအသင်းအားငွေသားဆုနှင့်တစ်ဦးချင်းဆုတံဆိပ်များကိုကျန်းမာရေးနှင့်အားကစားဝန်ကြီးဌာနဒုတိယအမြဲတမ်းအတွင်းဝန် ဦးမြသန်း ထိုက်မှ လည်းကောင်း၊ ဒုတိယဆုရရှိသွားသောမန္တ လေးတိုင်းဒေသကြီးအသင်းအားငွေသားဆုနှင့်တစ်ဦးချင်းဆုတံဆိပ်များကိုအမျိုးသားလွှတ်တော်၊ကျန်းမာရေး၊အားကစားနှင့်ယဉ်ကျေးမှုဆိုင်ရာကော်မတီအတွင်းရေးမှူးဒေါက်တာစန်းမောင်မောင်မှလည်း ကောင်း၊ ပထမဆုရရှိသွားသော ရန်ကုန်တိုင်းဒေသ ကြီးအသင်းအား ငွေသားဆုနှင့်တစ်ဦးချင်း ဆုတံဆိပ်များအပြင် တံခွန်စိုက်ဆုဖလားကို မြန်မာနိုင်ငံအိုလံပစ်ကော်မတီအထွေထွေအတွင်းရေးမှူး၊အားကစားနှင့်ကာယပညာ ဦးစီးဌာန ညွှန်ကြားရေးမှူးချုပ် ဦးမျိုးလှိုင်မှလည်း ကောင်းဆုများအသီးသီးပေးအပ်ချီးမြှင့်ခဲ့ကြောင်းသတင်းရရှိပါသည်။
ပိုင်ကလာဒုံရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ပိုင်ကလာဒုံကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၈၅၁ ဖြစ်သည်။
၂၀၁၄ သန်းခေါင်စာရင်းအရ ပိုင်ကလာဒုံကျေးရွာအုပ်စုတွင် အိမ်ခြေပေါင်း ၃၂၅ အိမ် ရှိကာ၊ လူဦးရေစုစုပေါင်း ၁၇၃၈ ဦး နေထိုင်သည်။
ကျေးလက်ကျန်းမာရေးဌာနခွဲလည်း ရှိသည်။
ထိုင်းနိူင်ငံနှင့် ထိစပ်နေသော ရွာတစ်ရွာလည်း ဖြစ်သည်။
thumb|နမ်လော့ဖွင့်ထားသည်ကို LED မီးဖြင့် ပြသထားသည့် ကီးဘုတ်တစ်ခု နမ်လော့ သို့မဟုတ် နူးမရစ်လော့ (⇭) သည် ကွန်ပျူတာကီးဘုတ်အများစုတွင် ပါဝင်သည့် ခလုတ်တစ်ခု ဖြစ်သည်။
၎င်းသည် ကပ်လော့ (Caps Lock) နှင့် စခရိုးလော့ (Scroll lock)ကဲ့သို့ပင် အဖွင့်အပိတ်ပြုလုပ်ရသည့် ခလုတ်တစ်ခု ဖြစ်သည်။
၎င်းသည် ကိန်းဂဏန်းခလုတ်၏ လုပ်ဆောင်မှုများ ပြုလုပ်နိုင်ရန်အတွက် အဖွင့် သို့မဟုတ် အပိတ် စသည့် အခြေအနေနှစ်ခုကို ဖော်ပြသည်။
ထိုသို့ဖော်ပြရာတွင် များသောအားဖြင့် အသုံးပြုသူအား မြင်သာစေရန် အဖွင့်အပိတ် အခြေအနေကို ဖော်ပြသည့် LED မီးတစ်ခုကို ကွန်ပျူတာကီးဘုတ်တွင် တပ်တင်ထားသည်။
အစောပိုင်း ခလုတ် ၈၄ ခုပါဝင်သည့် IBM PC ကီးဘုတ်များတွင် Cursor control သို့မဟုတ် Arrow ခလုတ်များသည် ကိန်းဂဏန်းခလုတ်အကွက်နှင့် တသီးတခြား မတည်ရှိပေ။
ထို့အတွက်ကြောင့် နမ်လော့ခလုတ်ကို ထည့်သွင်းလာကြသည်။
အစောဆုံးသောကီးဘုတ်များတွင်မူ ကိန်းဂဏန်းခလုတ်များ၊ Cursor control ခလုတ်များ (မြားခလုတ်များ) သည် သီးခြားစီ တည်ရှိခဲ့ကြသည်။
သို့သော်လည်း IBM သည် ‌အစောပိုင်းကာလ PC ကီးဘုတ်များတွင် ကုန်ကျစရိတ်လျှော့ချရန် ထိုနှစ်ခုကို ပေါင်းစပ်ခဲ့သည်။
အချို့လပ်တော့များတွင် နမ်လော့ခလုတ်သည် ပါဝင်လာမှု မရှိဘဲ ကီးများကို ပေါင်းစပ်အသုံးပြုရသည်။
ယခုခေတ်ကာလ ကီးဘုတ်များတွင် ကိန်းခဏန်းခလုတ်အကွက် (Numeric pad) နှင့် မြားခလုတ်တို့သည် သီးခြားပါဝင်လာကြသည်။
သို့သော်လည်း နမ်လော့ခလုတ်ကို အသုံးပြုမှုနည်းပါးကြပြီး အမြဲတမ်း ဖွင့်ထားကြသည်က များသည်။
လပ်တော့ကွန်ပျူတာများတွင် ကြုံတွေ့ရသည်မှာ နမ်လော့ကို ဖွင့်ပိတ်ပု့ရန်အတွက် Fn ကီးကို တွဲထက်အသုံးပြုရခြင်း ဖြစ်သည်။
လပ်တော့တစ်ခုသို့ ပြင်ပမှ full-size ကီးဘုတ်တစ်ခု ချိတ်ချက်အသုံးပြုသည့်အခါတွင် နမ်လော့သည် ပုံမှန်အားဖြင့် ပွင့်နေမည် ဖြစ်သည်။
အက်ပဲကီးဘုတ်များသည် မြားခလုတ်နှင့် ကိန်းဂဏန်းများကို အတူတကွ ပေါင်းစပ်ထားမှု မရှိပေ။
အက်ပဲမှ ထုတ်လုပ်သည့် ကီးဘုတ်များတွင် ကိန်းဂဏန်းအကွက် ပါဝင်သော်လည်း နမ်လော့ခလုတ် ပါဝင်မှု မရှိပေ။
ထိုအစား Clear ခလုတ်ကို ဤကီးဘုတ်များတွင် ထည့်သွင်းထားသည်။
thumb|Numeric keypad + Keys affected by Num Lock Key on Numeric Keypad Num Lock On Num Lock Off 1 1 End 2 2 Down Arrow 3 3 Page Down 4 4 Left Arrow 5 5 Does Nothing 6 6 Right Arrow 7 7 Home 8 8 Up Arrow 9 9 Page Up 0 0 (zero or comma) Insert . . (dot) or , (comma) Delete Category:Lock keys ကိုးကား Category:ကွန်ပျူတာ ဟတ်ဒ်ဝဲလ်။
thumb|Nexus 5; Android 4.4.2 တွင် လေယာဉ်ပျံစနစ် (airplane mode) အသုံးပြုထားပုံ လေယာဉ်ပျံစနစ် (Airplane mode, Aeroplane mode, Flight mode, Offline mode, or Standalone mode ဟုလည်း အမျိုးမျိုး ခေါ်ဝေါ်သုံးစွဲသည်) သည် စမတ်ဖုန်းများနှင့် အခြားသယ်ဆောင်သွား၍ရသော ကွန်ပျူတာများတွင် ပါဝင်သည့် ဆက်တင် (setting) တစ်ခု ဖြစ်သည်။
ဤစနစ်ကို ဖွင့်ထားပါက ကိရိယာမှ ရေဒီယိုလှိုင်းများထုတ်လွှင့်မှုကို ဆိုင်းငံ့ထားသည်။
ဖုန်းအဆက်အသွယ်၊ ဘလူးတု၊ ဝိုင်ဖိုင် စသည်တို့ကို ပိတ်ပင်ရပ်တန့်ထားသည်။
GPS မှာမူ ရေဒီယိုလှိုင်းများကို အသုံးပြုမှု မရှိသဖြင့် ဖွင့်ပိတ်ကို မိမိဘာသာ ပြုလုပ်ထားနိုင်သည်။
လေယာဉ်ပျံစနစ် (Airplane mode) ဟူသည့် အမည်စကားလုံးသည် လေကြောင်းလိုင်းအများစုတွင် ပျံသန်းနေစဉ် ရေဒီယိုလှိုင်းများထုတ်လွှင့်သည့် ကိရိယာများ အသုံးပြုခြင်းကို ကန့်သတ်ထားရာမှာ ဖြစ်ပေါ်လာသည်။
ဤလေယာဉ်ပျံစနစ်ကို ကိရိယာတွင် အသုံးပြုထားပါက ရေဒီလှိုင်းများ ထုတ်လွှတ်မှုကို ကာကွယ်ပေးသည်။
လေယာဉ်ပျံစနစ်ကို အသုံးပြူထားပါက ဝိုင်ဖိုင်၊ ဘလူးတုတို့ကဲ့သို့သော လှိုင်းများထုတ်လွှတ်သည့် အရာများ၊ ဖုန်းခေါ်ဆို အသုံးပြုခြင်း၊ အသံ၊ စာသား စသည်တို့ကို ပိတ်ပင်တားမြစ်ထားသည်။
လေယာဉ်ပျံစနစ်အား အသုံးပြုထားသည့်အခါမျိုးတွင် ဝိုင်ဖိုင်နှင့် ဘလူးတုကိုမူ ဖွင့်ကာ အသုံးပြုနိုင်သေးသည်။
လေကြောင်းလိုင်းအချို့တွင် ၎င်းကို လက်ခံခွင့်ပြုထားသည်။
ရေဒီယိုနှင့် ဂြိုဟ်တုအသုံးပြုခြင်းတို့အတွက် ရေဒီယိုလှိုင်းများ လက်ခံရယူအသုံးပြုခြင်းကိုမူ တားမြစ်ထားမှု မရှိပေ။
သို့သော်လည်း တယ်လီဖုန်းနှင့် မက်ဆေ့များအား တုံ့ပြန်မှုမရှိဘဲ အဝင်လက်ခံခြင်းသည်ပင်လျှင် ရေဒီယိုလှိုင်းများ ထုတ်လွှတ်ရန် လိုအပ်ပေသည်။
ပြန်လည်လေ့လာချက်များအရ ၂၀၁၃ ခုနှစ်၊ အောက်တိုဘာလတွင် အမေရိကန်နိုင်ငံဗဟိုလေကြောင်းစီမံခန့်ခွဲရေး (FAA) သည် လျှပ်စစ်ပစ္စည်းများကို လေယာဉ်ပျံစနစ်ဖြင့် အသုံးပြုကြရန် အကြံပြထားသည်။
တယ်လီဖုန်းပြောဆိုဆက်သွယ်ခြင်းကို ပိတ်ပင်ထားရန် ဖြစ်သည်။
သို့သော် ထိုအခြေအနေမျိုးတွင် ပစ္စည်းကိုင်ဆောင်သူသည် ဝိုင်ဖိုင်ကို သုံးစွဲချင်ပါက သုံးစွဲနိုင်မည် ဖြစ်သည်။
လှိုင်းတိုထုတ်လွှင့်မှုသာ ရှိသည့် ဘလူးတုကိုမူ အသုံးပြုခြင်း အမြဲတမ်း ခွင့်ပြထားသည်။
ပုံမှန်အားဖြင့် လေကြောင်းလိုင်းများသည် တစ်ကိုယ်ရေသုံးလျှပ်စစ်ပစ္စည်းများကိုသာ လက်သင့်ခံနိုင်သည့် အနေအထား ရှိသည်။
သို့သော်လည်း အချို့သော ပစ္စည်းအမျိုးအစားများကို လေကြောင်းလိုင်းများမှ ကန့်သတ်ပိတ်ပင်ထားသည်။
လေယာဉ်ပျံစနစ် ဖွင့်ထားစဉ်တွင်ပင် ပစ္စည်းကိရိယာအများစုသည် အသုံးပြုသူအား အီးမေးများ ရေးသားခြင်း၊ စာများ မှတ်သားခြင်း၊ မက်ဆေ့များ ရေးသားခြင်းတို့ကို ခွင့်ပြုပေးထားပြီး ၎င်းတို့ကို မန်မိုရီတွင် သိမ်းဆည်းပေးထားသည်။
လေယာဉ်ပျံစနစ်ကို ပိတ်လိုက်သည့်အခါတွင် မန်မိုရီထဲတွင် သိမ်းဆည်းထားသည်များကို ပေးပို့ပေးသည်။
လေယာဉ်ပျံစနစ်အသုံးပြုစဉ်တွင် ဖုန်းခေါ်ဆိုဆက်သွယ်ခြင်း၊ စာသားများ ပေးပို့ခြင်းများ လုပ်ဆောင်နိုင်မည် မဟုတ်ပေ။
သို့သော်လည်း နိုကီယာစမတ်ဖုန်းအချို့ကဲ့သို့သော ကိရိယာများတွင်မူ လေယာဉ်ပျံစနစ်ဖွင့်ထားစဉ် အရေးပေါ်ဖုန်းခေါ်ဆိုမှုများ ပြုလုပ်နိုင်အောင် စီစဉ်ထားသည်။
အခြားဖုန်းများတွင် ထိုကဲ့သို့သော လုပ်ဆောင်မှုမျိုး လုပ်ဆောင်နိုင်ခြင်း မရှိပေ။